Rikunarita-ORG/Wikinium huggingface dataset:
# জার্নাল অব হিউম্যান ইভোল্যুশন
সংক্ষিপ্ত ইউআরএল

*Journal of Human Evolution*  |  |
| সংক্ষিপ্ত শিরোনাম (আইএসও ৪) | *J. Hum. Evol.* |
| পাঠ্য বিষয় | বিবর্তনীয় জীববিজ্ঞান নৃবিজ্ঞান Archaeology |
| ভাষা | ইংরেজি |
| সম্পাদক | সারাহ এলটন, মাইক প্লাভকান |
| প্রকাশনা বিবরণ |
| প্রকাশক | এলসভিয়ার  |
| প্রকাশনার ইতিহাস | ১৯৭২-বর্তমান |
| পুনরাবৃত্তি | মাসিক |
| ইমপ্যাক্ট ফ্যাক্টর | ৩.৭৬৭ (২০১৫) |
| সূচীকরণ |
| আইএসএসএন | ০০৪৭-২৪৮৪ |
| এলসিসিএন | 72623558 |
| কোডেন | JHEVAT |
| সংযোগ |
| * সাময়িকীর মূলপাতা
* Online archive
 |

জার্নাল অব হিউম্যান ইভোলিউশন (ইংরেজি: Journal of Human Evolution, অনুবাদ 'মানুষের বিবর্তন নিয়ে সাময়িকী') হচ্ছে, বিবর্তনের ক্ষেত্রে মাসিক পিয়ার রিভিউ করা বিজ্ঞানমুলক সাময়িকী। এটা বিশেষ করে মানুষ এবং প্রাইমেটের বিবর্তন নিয়ে মাজ করে। ১৯৭২ সালে এটা প্রতিষ্ঠিত হয়েছে এবং এলসভিয়ার তা কাগজে ও সায়েন্স ডিরেক্টের মাধ্যমে অনলাইনে তা প্রকাশ করে। ২০১৫ সালের নভেম্বর পর্যন্ত এর ভলিউম সংখ্যা দাড়িয়েছে ৮৮তে। এর প্রধান সম্পাদক হচ্ছেন সারাহ এলটন (দারহাম বিশ্ববিদ্যালয়) এবং মাইক প্লাভকান (আরকানসাস বিশ্ববিদ্যালয়).

### পারস্পরিক ক্রিয়া করা থার্ড ডাইমেনশনাল মডেল

প্রকাশক এলসভিয়ার, তিন মাত্রার দর্শন করা যাবে, এইধরনের যন্ত্র, এই জার্নালের জন্য ব্যবহার করে। যার ফলে লেখক তার অনলাইনে প্রকাশিত আর্টিকেলকে তৃতীয় মাত্রার মডেল এবং স্ক্যানার দিয়ে দেখতে পারে। জটিল ধারণাকে এই মডেল তিন মাত্রায় দেখাতে পারে বিধায়, আর্টিকেলে প্রকাশিত জটিল ধারণা সহজে বোধগম্য হয়।

## তথ্যসূত্র

## বহিঃসংযোগ

* দাপ্তরিক ওয়েবসাইট
# তাইওয়ানে ফুটবল

| তাইওয়ানে ফুটবল |
| --- |
| দেশ | তাইওয়ান |
| পরিচালনা পরিষদ | চীনা তাইপেই ফুটবল অ্যাসোসিয়েশন |
| জাতীয় দল | পুরুষ জাতীয় দল মহিলা জাতীয় দল পুরুষ জাতীয় ফুটসাল দল মহিলা জাতীয় ফুটসাল দল |
| ক্লাব প্রতিযোগিতা |
|
তাইওয়ান ফুটবল প্রিমিয়ার লিগ তাইওয়ান দ্বিতীয় ডিভিশন ফুটবল লিগ তাইওয়ান প্রেসিডেন্ট এফএ কাপ তাইওয়ান মুলান ফুটবল লিগ তাইওয়ান ফুটসাল লিগ |
| আন্তর্জাতিক ক্লাব প্রতিযোগিতা |
|
এএফসি চ্যালেঞ্জ লিগ এএফসি মহিলা চ্যাম্পিয়ন্স লিগ ফিফা বিশ্বকাপ এএফসি এশিয়ান কাপ ফিফা মহিলা বিশ্বকাপ এএফসি মহিলা এশিয়ান কাপ ইএএফএফ ই-১ ফুটবল চ্যাম্পিয়নশিপ ইএএফএফ ই-১ ফুটবল চ্যাম্পিয়নশিপ (নারী) ফিফা ফুটসাল বিশ্বকাপ ফিফা মহিলা ফুটসাল বিশ্বকাপ এএফসি ফুটসাল ক্লাব চ্যাম্পিয়নশিপ এএফসি ফুটসাল এশিয়ান কাপ এএফসি নারী ফুটসাল এশিয়ান কাপ |

**তাইওয়ানে ফুটবল** চীনা তাইপেই ফুটবল অ্যাসোসিয়েশন কর্তৃক পরিচালিত হয়। অ্যাসোসিয়েশন ঘরোয়া ক্লাব লিগ সহ জাতীয় দলগুলিও পরিচালনা করে। জনসংখ্যার প্রায় ৪০% ফুটবল সমর্থক।

## ইতিহাস

১৯৪০ সালের চ্যাং জুং হাই স্কুল ফুটবল দলের ছবি, তাইওয়ানের স্কুল ফুটবল চ্যাম্পিয়নশিপ জয়ের পর তোলা।
প্রেসবিটেরিয়ান চার্চ হাই স্কুলের শিক্ষক এবং অধ্যক্ষ থাকাকালীন এডওয়ার্ড ব্যান্ড তাইওয়ানে ফুটবলের প্রচলন করার কৃতিত্ব পেয়েছিলেন। পরবর্তীকালে এই স্কুলের নামকরণ করা হয় চ্যাং জুং সিনিয়র হাই স্কুল।

বর্তমানে ফুটবলের জনপ্রিয়তা সবচেয়ে জনপ্রিয় খেলা বেসবলের সমানে পৌঁছেছে বলে ধরা হয়।

## ক্লাব ফুটবল

২০১৭ সালে তাইওয়ানে তাইওয়ান ফুটবল প্রিমিয়ার লিগ চালু হওয়ার মাধ্যমে সর্বোচ্চ ডিভিশনের খেলা নতুন করে শুরু হয়। এই মৌসুমে দেশটি প্রথমবারের মতো এএফসি কাপ প্রতিযোগিতায় অংশগ্রহণ করে, যখন হ্যাং ইউয়ান ফুটবল ক্লাব ২০১৮ এএফসি কাপের গ্রুপ পর্বের জন্য যোগ্যতা অর্জন করে। টিএফপিএল এবং তাইওয়ান দ্বিতীয় বিভাগ ফুটবল লিগ হল সিটিএফএ দ্বারা পরিচালিত জাতীয় ফুটবল বিভাগ। ঘরোয়া কাপ হল তাইওয়ান প্রেসিডেন্ট এফএ কাপ। বিনোদনমূলক টুর্নামেন্ট তাইওয়ান আন্তর্জাতিক ফুটবল লিগ - টিআইএফএলও বিদ্যমান।

### কিছু বিখ্যাত ক্লাব

* তাইনান সিটি ফুটবল ক্লাব
* তাতুং ফুটবল ক্লাব
* তাইওয়ান পাওয়ার কোম্পানি ফুটবল ক্লাব
* তাইচুং ফিউতুরো ফুটবল ক্লাব

## তাইওয়ানের কিছু ফুটবল মাঠ

| স্টেডিয়াম | ধারণক্ষমতা | শহর | ভাড়াটে |
| --- | --- | --- | --- |
| জাতীয় স্টেডিয়াম | ৫৫,০০০ | কাওসিউং | জাতীয় দল |
| তাইনান মিউনিসিপাল জিনইং স্টেডিয়াম | ৩০,০০০ | তাইনান |  |
| তাইপেই মিউনিসিপাল স্টেডিয়াম | ২০,০০০ | তাইপেই | জাতীয় দল, তাইপেই ব্রাভো |
| হুয়ালিয়েন স্টেডিয়াম | ১২,৮০০ | হুয়ালিয়েন |  |

## আরও দেখুন

* চীনে ফুটবল

## তথ্যসূত্র
# শাসনতন্ত্র
সংক্ষিপ্ত ইউআরএল

পৃথিবীর বিভিন্ন দেশে শাসনন্তন্ত্র ব্যবস্থা
**শাসনতন্ত্র** বা প্রাচীন **রাজ্যতন্ত্র** বা আধুনিক **রাষ্ট্রতন্ত্র** বা **শাসন কর্তৃপক্ষ** হল একটি শনাক্তযোগ্য রাজনৈতিক সত্ত্বাগত কোন একদল লোক যাদের একটি সামষ্টিক পরিচয় আছে, যারা স্বপ্রতিফলিত কিছু সংযোজক শক্তি ও প্রাতিষ্ঠানিক সামাজিক সম্পর্কের মাধ্যমে সংগঠিত থাকে, এবং যাদের মধ্যে সম্পদকে কাজে লাগানোর সক্ষমতা আছে। শাসনতন্ত্র বলতে শাসন বা পরিচালনার জন্য অন্য যে কোন একদল লোক (যেমন কোন সমবায় সমিতি), কোন দেশের সরকার, সরকারি উপবিভাগ বা কোন সার্বভৌম রাষ্ট্রকেও বোঝানো যেতে পারে।

## তথ্যসূত্র
# আকাতেকো (লোককাহিনী)
সংক্ষিপ্ত ইউআরএল

একটি **আকেতেকো** (জাপানি: 赤手児, অর্থাৎ "লাল শিশুর হাত") হল একটি ইয়োকাই বা জাপানি দানব। এটি আওমোরি এলাকার লোককাহিনীতে পাওয়া যায়, বিশেষ করে হাচিনোহে শহরে। এই দানবটি কাগাওয়া এবং ফুকুশিমা এলাকার স্থানীয় একটি কাহিনীতেও রয়েছে।

## পৌরাণিক কাহিনী

দানবটিকে বর্ণনা করা হয়েছে একটি ছোট বিদেহী শিশুর লাল হাত হিসেবে যেটি একটি জাপানি মধু গাছ থেকে নেমে আসে। এটি গাছের তলে একটি তরুণীর (প্রায় ১৭ বা ১৮ বছর বয়সী) আত্মার সাথে থাকে। এর সৌন্দর্য সরল-বিশ্বাসী পথচারীদের মন্ত্রমুগ্ধ বা জ্বরাক্রান্ত অবস্থায় নিয়ে যায়।

কিছু কাহিনী অনুযায়ী, হাতটি তখন ভ্রমণকারীর গলা চেপে ধরে তাদের শরীর ছিন্নভিন্ন করে ফেলে। তবে বেশিরভাগ গল্পে হাতটি ক্ষতিকর নয়। কাগাওয়া এবং ফুকুশিমা এলাকার আত্মাটি জোড়ায় ভ্রমণ করে, যাকে চলন্ত পায়ের মতো দেখতে। কিছু লোক এমনও বলে থাকে যে, এই দুটি প্রাণী আসলে একই ইয়োকাইয়ের দুটি অংশ।

বেশিরভাগ সূত্র অনুসারে, এই প্রাণীটি ক্ষতিকারক নয় এবং কেবল পথচারীদের ভয় দেখায়।

একটি তত্ত্বে বলা হয়েছে যে আকেতেকো সম্ভবত অন্য ইয়োকাই যেমন কিতসুনে বা তানুকির দ্বারা সৃষ্ট একটি মায়া যারা রূপ বদলানোর ক্ষমতা রাখে।

## তথ্যসূত্র
# আওনিওবো
সংক্ষিপ্ত ইউআরএল

আওনিওবো যেমন দেখা যায় *কনজাকু গাজু জোকু হিয়াকি এ*.
**আওনিওবো** (এছাড়াও **আও-নিওবো** এবং **আও ন্যোবো** নামে পরিচিত) জাপানি পুরাণে একটি ইয়োকাই।

## পৌরাণিক কাহিনী

আওনিওবো হলো নীলচর্মের *ওগরে*র মতো এক আত্মা। একে দারিদ্র্য ও দুর্ভাগ্যের প্রতীক হিসেবে ধরা হয়। এটি প্রাচীন দরবারের সম্ভ্রান্ত এক মহিলার রূপ ধারণ করে। এটি পুরনো যুগের বেশ কিছু কিমোনো পরিধান করে থাকে, যেগুলি ছেঁড়াফাটা ও পোকায় ক্ষতিগ্রস্ত। প্রাচীন দরবারীর মতো এর মুখে কপালে আঁকা ভ্রু ও কালো দাঁত থাকে।

কিংবদন্তি অনুযায়ী, রাজসভার মহিলারা হলেন তারা, যারা কোনও যোগ্য স্বামীর সঙ্গে বিবাহ বন্ধনে আবদ্ধ না হওয়া পর্যন্ত সম্ভ্রান্ত পরিবারের সেবা করেন।

আওনিওবো পরিত্যক্ত বাড়িতে বাস করে। সেখানে এক সময় পতিত অভিজাত এবং ধ্বংসপ্রাপ্ত পরিবার বসবাস করত। তারা সারাদিন নিজের প্রসাধনী, চুল এবং সৌন্দর্য ঠিক করতে ব্যস্ত থাকে, যেন কোনো অতিথি আসবে। যদি কোনো অনাহূত ব্যক্তি সেখানে প্রবেশ করে, আওনিওবো তাকে গ্রাস করে এবং আবার অপেক্ষা করতে থাকে পরবর্তী আগন্তুকের জন্য।

## জনপ্রিয় সংস্কৃতি

* *শুরিকেন সেন্তাই নিন্নিনারে*, খলনায়ক আরিয়াক নো কাটা আওনিওবো অবলম্বনে নির্মিত।
* *পাওয়ার রেঞ্জার্স নিনজা স্টিল* এ, তিনি "বাডোন্না" হিসাবে অভিযোজিত হন।

## বাইরের লিঙ্ক

* আওনিওবো এ Yokai.com
# সোজোবো

জাপানি লোককাহিনী এবং লোককথায়, সোজোবো **Sōjōbō** (জাপানি: 僧正坊, উচ্চারিত [soːʑoːboː]) হল একটি পৌরাণিক চরিত্র এবং রাজা। সোজোবোকে এক প্রকার টেঙ্গু হিসেবে চিহ্নিত করা হয়।

কথিত আছে সোজোবো কুরাম পর্বতে বাস করেন। তিনি কুরামা পর্বতে বসবাসকারী *টেঙ্গু*র পাশাপাশি জাপানের অন্যান্য *টেঙ্গু*দের উপর শাসন করেন। তিনি অত্যন্ত শক্তিশালী এবং একটি কিংবদন্তি অনুযায়ী তার দেহে এক হাজার সাধারণ *টেঙ্গু*র শক্তি রয়েছে।

সোজোবো সম্ভবত যোদ্ধা মিনামোতো নো ইয়োশিটসুনেকে (তার শৈশব নাম উশিওয়াকা-মারু বা শানাও নামে পরিচিত) তলোয়ার চালনা, কৌশল এবং যাদুবিদ্যা শেখানোর কিংবদন্তির জন্য সবচেয়ে বেশি পরিচিত।

 ভয়ঙ্কর চেহারা এবং *টেঙ্গু* হিসেবে সমস্যা সৃষ্টির জন্য খ্যাতি সত্ত্বেও, সোজোবোকে একজন পরোপকারী ব্যক্তি হিসাবে চিত্রিত করা হয়েছে।
## সম্পর্কিত পরিসংখ্যান

সোজোবোর সাথে সম্পর্কিত পরিসংখ্যানের অন্য দুটি বিখ্যাত *টেঙ্গু* হল চীনের জেগাইবো এবং মাউন্ট আটাগোর তারোবো। সোজোবোর মতো, এই টেঙ্গু হল পর্বতের সর্দার এবং এটি জাপানি শিল্পে বিভিন্ন রূপে উপস্থিত হয়। কিমব্রো বলেছেন যে হেইক মনোগাতারির একটি সংস্করণে *টেঙ্গু* তারোবোকে জাপানের সর্বশ্রেষ্ঠ *টেঙ্গু* হিসাবে বর্ণনা করা হয়েছে।

জনপ্রিয় সংস্কৃতিতেও সোজোবোর প্রভাব বিদ্যমান।

## আধুনিক সময়ে

সোজোবোর একটি আধুনিক রূপ হল জাপানী উৎসবে তার প্রতিনিধিত্ব। এফ. ব্রিঙ্কলির মতে, এই উৎসবে দেবতাদের পাশাপাশি "রূপক অঞ্চলের" সত্তাকে সম্মানিত করা হয়। কিছু উৎসবে, একটি নির্দিষ্ট দেবতা বা বিষয়ের প্রতি উৎসর্গীকৃত সজ্জিত উপাসনালয়গুলিকে একটি কাঠের গাড়িতে বসানো হয় যাকে বলা হয় *দাশি* এবং উৎসব উদযাপনের অংশ হিসাবে একটি শোভাযাত্রায় রাস্তায় নামানো হয়। টোকিওতে সান্নো উৎসবে, উশিওয়াকা এবং সোজোবোকে একটি *দাশি* উৎসর্গ করা হয়। ব্রিঙ্কলি বলেছেন যে উৎসবে যোগদানকারী লোকেরা প্রতিটি *দাশি* এবং এর বিষয়বস্তুকে ঘিরে ইতিহাস জানে।

জনপ্রিয় সংস্কৃতিতেও সোজোবোর প্রভাব বিদ্যমান। চলচ্চিত্র, ভিডিও গেম, মাঙ্গা এবং অ্যানিমে সহ বিভিন্ন ধরণের জাপানি মিডিয়াতে *টেঙ্গু* একটি সাধারণ বিষয় হয়ে উঠেছে। এর একটি প্রাথমিক উদাহরণ হল জিরো ওসারাগি দ্বারা রচিত উপন্যাস সিরিজ *কুরামা টেঙ্গু*। এটি একটি গোপন যোদ্ধার বিষয়ে রচিত গল্পের একটি সিরিজ।

## আরো দেখুন

* ইবোশি-ওরি
* কিচি হোজেন
* জাপানে বৌদ্ধ ধর্ম
* পবির পাহাড়
* জাপানি মার্শাল আর্ট
* জাপানে উডব্লক প্রিন্টিং

## তথ্যসূত্র

## বহিঃসংযোগ

* ইয়োকাই নামে পরিচিত জাপানি কিংবদন্তি প্রাণীদের তথ্য এবং মূল চিত্রাবলী সমন্বিত একটি অনলাইন ডাটাবেস থেকে সোজোবো এন্ট্রি বিদ্যমান।
* কুরামা-টেঙ্গু (কুরামায় লম্বা-নাকওয়ালা গবলিন): ফটোস্টোরি নোহ নাটকের *কুরামা-টেঙ্গু-* এর একটি পারফরম্যান্স থেকে তোলা ছবি রয়েছে।
* ওরেগন বিশ্ববিদ্যালয়ের *ইয়োকাই সেনজাফুদা* নামে একটি ডিজিটাল প্রদর্শনীর তেঙ্গু অংশ বিদ্যমান।
* আওমোরি নেবুটা মাসুরি নামে একটি ঐতিহ্যবাহী জাপানি উসবে সোজোবো এবং উশিওয়াকামারুকে চিত্রিত করে ভাসার উশিওয়াকামারু এবং দৈত্য টেঙ্গু্র যৌথ ছবি।

টেমপ্লেট:Jmyth navbox longটেমপ্লেট:Japanese folklore long
# অট্ঠকথা
সংক্ষিপ্ত ইউআরএল

**অট্ঠকথা** পালি সাহিত্যের এক শ্রেণীর অংশ। ত্রিপিটকের যেসব অংশ কঠিন, অর্থ বুঝতে কষ্ট হয় সেসব অর্থের বর্ণনা প্রকাশিত হয় অট্ঠকথায়। অট্ঠকথার অর্থ "অর্থকথা, অর্থবর্ণনা, ব্যাখ্যা, ভাষ্য, অর্থতত্ত্ব, অর্থবাদ ইত্যাদি।

## অট্ঠকথা সম্পর্কিত বৌদ্ধ ঐতিহাসিক গ্রন্থের সত্যতা

বৌদ্ধ ঐতিহাসিক গ্রন্থ গুলোতে ত্রিপিটক সংকলন ও অট্ঠকথা সম্পর্কিত উপযুক্ত তথ্য পাওয়া যায়।
মহাবংস ও দীপবংস গ্রন্থে নিম্নোক্ত তথ্য পাওয়া যায়-

> "পিটকত্রয় এবং তার অট্ঠকথা পূর্বে মহাজ্ঞানী(মহামতি) ভিক্ষুগণ কন্ঠে ধারণ করে নিয়ে এসেছিলেন(সিংহলে)। সেই সময় সত্ত্বগণের পরিহানি লক্ষ্য করে ভিক্ষুগণ সমবেত হয়ে ধর্মের চিরস্থায়িত্বের জন্য পুস্তক আকারে লিপিবদ্ধ করেন।"
>
>

চূল্লবংস গ্রন্থে নিম্নোক্ত তথ্য পাওয়া যায়-

> "পালিমত (ত্রিপিটক) এখানে (জম্বুদ্বীপ) আনা হয়েছে, অট্ঠকথা এখানে নেই; আচরিয়বাদ এবং অন্যান্য মতবাদও এখানে দেখা (পাওয়া) যায় না। সীহলট্ঠকথা শুদ্ধ, বুদ্ধ দেশিত এবং শারিপুত্র প্রমুখ আচার্য কর্তৃক ব্যাখ্যাকৃত, তিনটি সঙ্গীতিতে আবৃত্তি কৃত এবং মহিন্দ থের কর্তৃক সিংহলে প্রচারিত ও সিংহলী ভাষায় অনূদিত।"
>
>

সদ্ধম্ম সংগহো গ্রন্থে নিম্নোক্ত তথ্য পাওয়া যায়-

> "হে বুদ্ধঘোষ! জম্বুদ্বীপে কেবল পালি পিটকত্রয়ই (ত্রিপিটক) আছে, তার অট্ঠকথা এবং আচরিয়বাদ নেই। শারিপুত্র প্রমুখ কৃত এবং সঙ্গীতিত্রয়ে সংকলিত সিংহলী অট্ঠকথা মহিন্দ থের কর্তৃক সিংহলী ভাষায় অনূদিত হয়ে সিংহলদ্বীপে সংরক্ষিত আছে।"
>
>

গন্ধবংস গ্রন্থে নিম্নোক্ত তথ্য পাওয়া যায়-

> "প্রথম মহাসঙ্গীতিতে ৫০০ ক্ষীণাসব (অর্হৎ) নাম, অর্থ, উদ্দেশ্য, পদ, ব্যাখ্যা এবং পরিশোধনসহ পঞ্চনিকায় সংগ্রহ করেছিল। দ্বিতীয় সঙ্গীতিতে ৭০০ ক্ষীণাসব (অর্হৎ) পুনরায় শব্দের অর্থাদি সংকলন করেছিলেন। তৃতীয় সঙ্গীতিতে ১০০০ ক্ষীণাসব (অর্হৎ) পুনরায় শব্দের অর্থাদি সংকলন করেছিলেন। মোট ২২০০ জন ভিক্ষুই ছিলেন পোরাণাচার্য বা প্রাচীন আচার্য। এরূপ মহাকচ্চায়নসহ ২২০০ জন ক্ষীণাসব (অর্হৎ) পোরাণাচার্য নামে কথিত। পোরাণাচার্যগণই অট্ঠকথাচার্য।"
>
>

সাসনবংস গ্রন্থে নিমোক্ত তথ্য পাওয়া যায়-

> " অতঃপর, বুদ্ধঘোষ থের'র সিংহলদ্বীপ গিয়ে ত্রিপিটক লিখন এবং অট্ঠকথা সংকলন করেন। এ বিষয়ে মনে সংশয় উৎপাদন অনুচিত। বুদ্ধঘোষ থের পিটকত্রয় লিখে পরে জম্বুদ্বীপে ফিরে এসেছিলেন।"
>
>

এছাড়াও আরো অনেক বৌদ্ধ গ্রন্থে ত্রিপিটক সংকলন ও অট্ঠকথা সম্পর্কিত গুরুত্বপূর্ণ তথ্য পাওয়া যায়।

## তথ্যসূত্র
# মেধাতন্ত্র
সংক্ষিপ্ত ইউআরএল

**মেধাতন্ত্র** বা **গুণতন্ত্র** বলতে এমন একটি রাজনৈতিক ব্যবস্থাকে বোঝায় যেখানে অর্থনৈতিক পণ্য বা রাজনৈতিক ক্ষমতা সম্পদ বা সামাজিক শ্রেণীর পরিবর্তে যোগ্যতা এবং প্রতিভার উপর ভিত্তি করে একক ব্যক্তিদের উপর ন্যস্ত করা হয়। এই ধরনের ব্যবস্থায় জীবনে অগ্রসর হতে হলে তা কর্মক্ষমতার ভিত্তিতে হতে হয়। পরীক্ষা বা প্রদর্শিত কৃতিত্বের মাধ্যমে এটি পরিমাপ করা হতে পারে। মেধাতন্ত্রের ধারণাটি বহু শতাব্দী ধরে বিদ্যমান থাকলেও ১৯৫৬ সালে ব্রিটিশ শিল্প সমাজবিজ্ঞানী অ্যালান ফক্স *সোশ্যালিস্ট কমেন্টারি* গবেষণা সাময়িকীতে রাজনৈতিক পরিভাষা হিসেবে এই ধারণাটির সর্বপ্রথম প্রয়োগ করেন বলে মনে করা হয়। অতঃপর আরেক ব্রিটিশ সমাজবিজ্ঞানী মাইকেল ডানলপ ইয়ং পরিভাষাটিকে জনপ্রিয় করতে সাহায্য করেন। তিনি ১৯৫৮ সালে তার দুঃস্বপ্নলৌকিক রাজনৈতিক এবং ব্যঙ্গাত্মক গ্রন্থ *দ্য রাইজ অফ দ্য মেরিটোক্রেসি-তে* এই শব্দটি ব্যবহার করেছিলেন। মেধাতন্ত্র পরিভাষাটি আদিতে একটি নিন্দনীয় শব্দ হিসেবে সৃষ্টি ও জনপ্রিয় করা হলেও বর্তমানে এটিকে ইতিবাচক অর্থেও প্রয়োগ করা হয়। বর্তমানে শব্দটি প্রায়শই এমন সব সামাজিক ব্যবস্থাকে নির্দেশ করতে ব্যবহার করা হয়, যেখানে ব্যক্তিগত অগ্রগতি ও সাফল্য মূলত ব্যক্তির কর্মসামর্থ্য এবং যোগ্যতার প্রতিফলন হয়ে থাকে, এবং এ ব্যাপারটিকে প্রায়শই সুযোগের সমতার বহিঃপ্রকাশ হিসেবে দেখা হয়।

## আরও দেখুন

* অর্জনের মতাদর্শ
* জনপালন সেবাবিভাগের প্রবেশিকা পরীক্ষা
* পার্থক্যমূলক শিক্ষাগত অর্জন
* উৎকর্ষের পার্থক্যকরণ
* শিক্ষাগত প্রবেশিকা পরীক্ষা
* অভিজাততন্ত্র
* সুযোগের সমতা
* ফলাফলের সমতা
* যোগ্যতা (বৌদ্ধধর্ম)
* যোগ্যতা (খ্রিস্টান ধর্ম)
* মালিকানাভিত্তিক সমাজ
* সামাজিক গতিময়তা
* প্রযুক্তিতন্ত্র

## তথ্যসূত্র

## আরও পড়ুন

* Burbank, Jane and Cooper, Frederick. (2010). *Empires in World History: Power and the Politics of Difference*. Princeton: Princeton University Press. আইএসবিএন ০-৬৯১-১২৭০৮-৫.
* Kazin, Michael, Edwards, Rebecca, and Rothman, Adam. (2010). *The Princeton Encyclopedia of American Political History Volume 2*. Princeton University Press. আইএসবিএন ০-৬৯১-১২৯৭১-১.
* Kett, Joseph F. *Merit: The History of a Founding Ideal From the American Revolution to the Twenty-First Century.* Ithaca, NY: Cornell University Press, 2012. আইএসবিএন ৯৭৮-০৮০১৪৫১২২৫
* Lampert, Khen. *Meritocratic Education and Social Worthlessness*, Palgrave-Macmillan, UK, 24 December 2012; আইএসবিএন ১১৩৭৩২৪৮৮০
* Mulligan, Thomas. (2018). *Justice and the Meritocratic State*. New York: Routledge. আইএসবিএন ৯৭৮১১৩৮২৮৩৮০০.
* Schwarz, Bill. (1996). *The expansion of England: race, ethnicity and cultural history*. Psychology Pres. আইএসবিএন ০-৪১৫-০৬০২৫-৭.
* Ieva, Lorenzo. (2018). *Fondamenti di meritocrazia*. Rome: Europa edizioni. আইএসবিএন ৯৭৮-৮৮-৯৩৮৪-৮৭৫-৬.
* Sandel, Michael. *The Tyranny of Merit: What's Become of the Common Good?*। Farrar, Straus and Giroux। ২০২০। আইএসবিএন ৯৭৮০৩৭৪২৮৯৯৮০।

## বহিঃসংযোগ

* Quinion, Michael (২১ জুলাই ২০০১)। "World Wide Words: Meritocracy"। *World Wide Words*। সংগ্রহের তারিখ ১৭ ফেব্রুয়ারি ২০১৬।
* Bent, Nick। "Time for a more inclusive and progressive definition of meritocracy"। *Progress Online*। ৫ জুন ২০০৮ তারিখে মূল থেকে আর্কাইভকৃত। সংগ্রহের তারিখ ১৭ ফেব্রুয়ারি ২০১৬।
* Markovits, Daniel (১৯ আগস্ট ২০১৯)। "How Life Became an Endless, Terrible Competition"। *The Atlantic* (মার্কিন ইংরেজি ভাষায়)। সংগ্রহের তারিখ ২৬ আগস্ট ২০১৯।
# আলবীয়

আলবীয়
*علوية*| জুলফিকার, আলীর তরবারির এই শৈল্পিক উপস্থাপন, আলাবীয় ও মূলধারার শিয়া মুসলমানদের কাছে একটি গুরুত্বপূর্ণ প্রতীক |
| মোট জনসংখ্যা |
| ২,৬৩০,০০০ (২০০২ সালের জরিপমতে) |
| প্রতিষ্ঠাতা |
| ইবনে নুসায়ের এবং আল-খাসিবী |
| উল্লেখযোগ্য জনসংখ্যার অঞ্চল |
|  সিরিয়া | ৫০০,০০০ |
|  তুরস্ক | ৫০০,০০০–১ মিলিয়ন |
|  লেবানন | ১০০,০০০ |
|  জার্মানি | ৭০,০০০ |
| গোলান মালভূমি | ৩,৯০০ (ইসরায়েলের নাগরিকত্বপ্রাপ্ত গাজারের বাসিন্দা) |
|  অস্ট্রেলিয়া | লেবাননীয় বংশোদ্ভূত অস্ট্রেলীয়দের ২% |
| ভাষা |
| আরবি, তুর্কি |

**আলবীয়** (আরবি: علوية, প্রতিবর্ণীকৃত: *Alawīyah*) বা **নুসায়েরী** (نصيرية) হল শিয়া ইসলামের একটি শাখা। আলবীয়রা আলী ইবনে আবী তালিবকে ভক্তি করে থাকে যাঁকে শিয়া চিন্তাধারায় প্রথম ইমাম হিসাবে বিবেচনা করা হয়। ধারণা করা হয় যে, ৯ম শতাব্দীতে ইবনে নুসায়ের এই মতবাদের প্রবর্তন করেন। ইবনে নুসায়ের ছিলেন দ্বাদশী শিয়াদের দশম ইমাম আলী আল-হাদী এবং একাদশ ইমাম হাসান আল-আসকারীর শিষ্য। এই কারণে আলবীয়দের প্রায়শই **নুসায়েরী** নামে অবিহিত করা হয়, যদিও এই নামটি আধুনিককালে অসম্মানজনক অর্থে ব্যবহার করা হয়। আরেকটি নাম *আনসারী* (انصارية) আলবীয়দের বোঝাতে ব্যবহৃত হয়, যা *নুসায়েরী* শব্দের ভুল লিপ্যন্তর বলে মনে করা হয়।

বর্তমানে সিরিয়ার জনসংখ্যার ১২% আলবীয় সম্প্রদায়ের সদস্য। তুরস্ক ও উত্তর লেবাননে তারা উল্লেখযোগ্য সংখ্যালঘু হিসেবে রয়েছে। অধিকৃত গোলান মালভূমির গাজার গ্রামেও আলবীয়দের বসতি রয়েছে। তুরস্কের শিয়া আলেভি সম্প্রদায় ও আলবীয়দের একই ধরে অনেকে ভুল করে থাকে। সিরীয় উপকূল এবং উপকূলবর্তী শহরে আলবীয়রা প্রধান ধর্মীয় গোষ্ঠী।

ঐতিহাসিকভাবে আলবীয়রা বহিরাগত ও অনালবীয়দের কাছ থেকে তাদের বিশ্বাস গোপন করে রাখত। ফলে তাদের সম্পর্কে গুজব রটে। আলবীয়দের সম্পর্কে আরবি বিবরণগুলোতে ভালো-মন্দ উভয় লিখিত রয়েছে।

সিরিয়ায় ফরাসি মেন্ডেট আলবীয়দের ইতিহাসের মোড় ঘুরিয়ে দেয়। এর মাধ্যমে ফরাসিরা তাদের সশস্ত্র বাহিনীর জন্য সিরীয়দের নিয়োগ দিতে থাকে এবং সংখ্যালঘুদের জন্য আলাদা অঞ্চল গঠন করে যার মধ্যে আলবীয় রাষ্ট্র অন্তর্ভুক্ত ছিল। আলবীয় রাষ্ট্র পরে বিলুপ্ত করা হয়। তবে আলবীয়রা সিরীয় সেনাবাহিনীর উল্লেখযোগ্য অংশ হিসেবে থেকে যায়। ১৯৭০ সালে হাফিজ আল আসাদ ক্ষমতাসীন হওয়ার পর থেকে সরকার রাজনৈতিকভাবে প্রভাবশালী আলবীয় আল-আসাদ পরিবার কর্তৃক নিয়ন্ত্রিত হতে শুরু করে। ১৯৭০ ও ১৯৮০-র দশকে সিরিয়ায় ইসলামি উত্থানের সময় সরকার চাপের মুখে পড়ে এবং সংঘাত সিরীয় গৃহযুদ্ধ পর্যন্ত চলে আসে।

## আরও দেখুন

* আলাউয়িদের তালিকা

## তথ্যসূত্র
# জাতিগত ধর্ম
সংক্ষিপ্ত ইউআরএল

**জাতিগত ধর্ম** হলো ধর্মবিদ্যা অনুসারে একটি ধর্ম বা বিশ্বাস যা বংশগতির ধারণা এবং নির্দিষ্ট জাতিগততার সাথে যুক্ত। জাতিগত ধর্মগুলিকে প্রায়শই খ্রিস্টধর্ম, ইসলাম এর মতো বিশ্বজনীন ধর্ম থেকে আলাদা করা হয়, যেগুলি জাতিগত, জাতীয় বা জাতিগত সুযোগে সীমাবদ্ধ নয়।

জাতিগত ধর্মগুলিকে এমন ধর্ম হিসাবে সংজ্ঞায়িত করা হয় যা নির্দিষ্ট জাতিগত গোষ্ঠীর সাথে সম্পর্কিত এবং প্রায়শই সেই জাতিগোষ্ঠীর সংস্কৃতি, ভাষা ও রীতিনীতির সংজ্ঞায়িত অংশ হিসাবে বিবেচনা করা হয়। বিক্ষিপ্ত উদ্বাসনীয় গোষ্ঠীগুলি প্রায়ই জাতিগত ধর্মগুলিকে স্বতন্ত্র জাতিগত পরিচয় বজায় রাখার উপায় হিসাবে বিবেচিত যেমন আফ্রিকান ঐতিহ্যগত ধর্মের এবং আমেরিকা অঞ্চলে আফ্রিকান বিক্ষিপ্ত উদ্বাসনদের মধ্যে আফ্রিকান বিক্ষিপ্ত উদ্বাসন ধর্মের ভূমিকা।

কিছু প্রাচীন নৃতাত্ত্বিক ধর্ম পৌত্তলিকতাবাদে নতুন প্রাণশক্তি খুঁজে পেয়েছে। অধিকন্তু, অ-জাতিগত ধর্ম, যেমন খ্রিস্টধর্ম, জাতিগত বৈশিষ্ট্যগুলিকে এমন পরিমাণে গ্রহণ করতে পরিচিত যে তারা গুরুত্বপূর্ণ জাতিগত পরিচয় চিহ্নিতকারী হিসাবে ভূমিকা পালন করে, সার্বীয় গোঁড়া যাজকসম্প্রদায়ের সার্বীয় "সন্ত-স্যাভিয়ানবাদ", এবং অ্যাসিরীয় জনগণের সিরিয়াক খ্রিস্টান শাখার ধর্মীয় ও সাংস্কৃতিক ঐতিহ্য হলো এর উল্লেখযোগ্য উদাহরণ।

## তথ্যসূত্র